ആര്.എസ്.സി ഗ്ലോബല് ബുക്ടെസ്റ്റ് രജിസ്ട്രേഷന് ആരംഭിച്ചു ദമ്മാം: രിസാല സ്റ്റഡി സര്ക്കിള് ആര്.എസ്.സി ഗ്ലോബല് തലത്തില് സംഘടിപ്പിക്കുന്ന 14ാമത് ബുക്ടെസ്റ്റിനുള്ള രജിസ്ട്രേഷന് ആരംഭിച്ചു. പ്രവാചകരുടെ ജീവിതവും സന്ദേശവും അറിയുക, പൊതുജനങ്ങളിലും വിദ്യാര്ഥികളിലും വായനശീലം വളര്ത്തുക എന്നതാണ് ബുക്ടെസ്റ്റിെന്റ ലക്ഷ്യം. തിരുനബി സഹിഷ്ണുതയുടെ മാതൃക എന്ന ശീര്ഷകത്തില് നടക്കുന്ന മീലാദ് കാമ്ബയിനിെന്റ ഭാഗമാണിത്. പൊതുവായി മലയാളത്തിലും വിദ്യാര്ഥികള്ക്ക് ഇംഗ്ലീഷിലും നടക്കുന്ന പരീക്ഷ രണ്ടു ഘട്ടങ്ങളായാണ് സംഘടിപ്പിക്കുന്നത്. ഈമാസം 15 മുതല് നവംബര് 19 വരെ പുസ്തകത്തോടൊപ്പം പ്രസിദ്ധീകരിക്കുന്ന ചോദ്യാവലിക്ക് ഉത്തരം നല്കി യോഗ്യതാ പരീക്ഷയില് പങ്കെടുക്കാം. ഈ റൗണ്ടില് നിശ്ചിത മാര്ക്ക് നേടുന്നവര്ക്ക് നവംബര് 26 നാണ് ഫൈനല് പരീക്ഷ. കാന്തപുരം എ.പി. അബൂബക്കര് മുസ്ലിയാര് രചിച്ച്, ഐ.പി.ബി പ്രസിദ്ധീകരിച്ച മുഹമ്മദ് റസൂല് എന്നതാണ് ടെസ്റ്റിനുള്ള മലയാള പുസ്തകം. നൗഫല് അബ്ദുല് കരീം രചിച്ച ബിലവ്ഡ് ഓഫ് ദ നേഷന് എന്ന ഇംഗ്ലീഷ് പുസ്തകത്തെ ആസ്പദമാക്കിയാണ് വിദ്യാര്ഥികള്ക്കുള്ള പരീക്ഷ. പ്രത്യേകം തയാറാക്കിയ ഡിജിറ്റല് സംവിധാനത്തിലൂടെയാണ് അരലക്ഷം മലയാളികളിലേക്ക് വായനസൗകര്യം ഒരുക്കുക. ഡിസംബര് ഒന്നിന് അന്തിമ ഫലം പ്രസിദ്ധീകരിക്കും. പ്രവാചകരുടെ ജീവിത ദര്ശനങ്ങള് മാനവ സമൂഹത്തില് പഠന വിധേയമാക്കുന്നതിനും അതുവഴി സ്നേഹത്തിെന്റയും സഹവര്ത്തിത്വത്തിെന്റയും മാതൃകകള് പ്രചരിപ്പിക്കാനും ബുക്ടെസ്റ്റ് വഴി കഴിയുന്നുവെന്ന് ആര്.എസ്.സി ഗള്ഫ് കൗണ്സില് വാര്ത്താക്കുറിപ്പില് അറിയിച്ചു. www.booktest.rsconline.org എന്ന വെബ്സൈറ്റ് വഴി രജിസ്ട്രേഷന് പൂര്ത്തിയാക്കാം.